 Waxa kale oo hadlay Aw Xasan Irkabe oo isagu dhaliilay ergada leh waa la soo qabanayaa dadkii geystay jidgooyada wuxuuna yidhi geel ninkii dhacay doondoonayaa geelaas lama helo ayay Soomaalidu tidhaa, ma Jananka ciidanka iyo taliyaha boliska gabilay ayaa raadinaya raagaas taasi caqli gal maaha ayuu yidhi Aw Xasan, waxa isna hadlay Maxamed Aw Ciise oo ka mida odayada Ruqi wuxuuna sheegay in ergada iyo culimada loo soo diray ee ka hadlaya waanada fiican iyo wacdiga diiniga ah looga baahan yahay in xagaas gabilay loo diro, malaha qolyihiinanan maba arkaan ayuu yidhi Maxamed Aw Ciise ee ergada loo diraa waa mid tidhaa dadka laaya oo aan ula hadal sidan aad noola hadlaysaan, dhamaan duqaydii halkaas ka hadashay oo ay ka mid ahaayeen Caaqil Xasan Xadi iyo Abiib waxay isku wada raaceen in nabad laga helo ayna yihiin difaac naftooda iyo maalkooda ah, sidaas awgeed ay sugayaan waxa ay yeelaan dhanka gabilay iyo sida ay u fuliyaan taladiina Ergo ahaan. 